
A V I Z 

asupra 
proiectului de Lege pentru ratificarea Înţelegerii în domeniul securităţii sociale între Guvernul României şi Guvernul Quebecului, semnată la Quebec, la 19 noiembrie 2013 
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre avizare, cu proiectul de Lege pentru ratificarea Înţelegerii în domeniul securităţii sociale între Guvernul României şi Guvernul Quebecului, semnată la Quebec, la 19 noiembrie 2013, trimis cu adresa nr. PLx. 355 din 2 septembrie 2014, înregistrat în cadrul Comisiei juridice sub nr.4c-11/826 din 3 septembrie 2014.

Camera Deputaţilor este primă Cameră sesizată, conform dispoziţiilor art. 75 alin. (1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de Lege are ca obiect de reglementare ratificarea Înţelegerii în domeniul securităţii sociale între Guvernul României şi Guvernul Quebecului, semnată la Quebec, la 19 noiembrie 2013.
Potrivit dispoziţiilor art. 73 din Constituţia României, republicată, prin obiectul său de reglementare, proiectul de act normativ se încadrează în categoria legilor ordinare.
În şedinţa din data de 9 septembrie 2014, potrivit art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr. 815 din data de 11.07.2014.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.
               PREŞEDINTE,                          
                                       SECRETAR,

                          Bogdan CIUCĂ

    
                                Constantin STRAGEA
  Consilier parlamentar,

 Alina GRIGORESCU
PAGE  
1

